Shane warne
మాట నిలబెట్టుకున్న షేన్‌ వార్న్‌
న్యూఢిల్లీ: ఆస్ట్రేలియా స్పిన్‌ లెజెండ్‌ షేన్‌ వార్న్‌ ఇష్టంలేని పని ఒకటి చేశాడు. జీవితంలో ఎప్పుడూ వేసుకోవద్దనుకున్న ఇంగ్లాండ్‌ జెర్సీని వార్న్‌ వేసుకున్నాడు. ఛాంపియన్స్‌ ట్రోఫీలో భాగంగా టీమిండియా మాజీ కెప్టెన్‌ సౌరభ్‌ గంగూలీ కట్టిన పందెంలో ఓడిపోయినందుకు ఆసీస్‌ స్పిన్‌ లెజెండ్‌ షేన్‌ వార్న్‌ ఇంగ్లాండ్‌ జెర్సీని వేసుకోవాల్సి వచ్చింది. తాను ఇంగ్లాండ్‌ జెర్సీ వేసుకున్న ఫోటోను షేన్‌ వార్‌్‌న తన ట్విట్టర్‌లో అభిమానులతో పంచుకున్నాడు. తాను ఇంగ్లండ్‌ జెర్సీ వేసుకున్న ఫోటోను వార్న్‌ ట్వీట్‌ చేశాడు.
దురదృష్టవశాత్తు తాను చేయాల్సిన పని ఇంకా ఉందని ఆట్వీట్‌లో వార్న్‌ రాశాడు. ఐసిసి కూడా వార్న్‌ ట్వీట్‌ను రీట్వీట్‌ చేసింది. ఛాంపియన్స్‌ ట్రోఫీలో భాగంగా ఇంగ్లండ్‌, ఆస్ట్రేలియా మధ్య మ్యాచ్‌ సందర్భంగా షేన్‌ వార్న్‌ సౌరభ్‌ గంగూలీతో ఓ ఛాలెంజ్‌ చేశాడు. జూన్‌ 10న ఆస్ట్రేలియా-ఇంగ్లాండ్‌ జట్ల మ్యాచ్‌ జరిగింది. ఈ మ్యాచ్‌లో ఆస్ట్రేలియా ఖచ్చితంగా గెలుస్తుందంటూ గొప్పలకు పోయిన షేన్‌ వార్న్‌ టీమిండియా మాజీ కెప్టెన్‌ సౌరభ్‌ గంగూలీతో పందెం కాశాడు. ఇంతకీ ఆపందెం ఏమిటంటే ఆమ్యాచ్‌లో ఆస్ట్రేలియా గెలిస్తే ఆసీస్‌ జెర్సీని గంగూలీ ధరించాలి.
అదే సమయంలో ఇంగ్లాండ్‌ గెలిస్తే ఆజట్టు జెర్సీని వార్న్‌ ధరిస్తాడన్న మాట. తాను కాసిన పందెంలో ఓడిపోయిన వార్న్‌ ఇంగ్లాండ్‌ జెర్సీని వేసుకున్నాడు. ఇప్పుడు గంగూలీని డిన్నర్‌కు కూడా తీసుకెళ్లాల్సి ఉంది. ఒక వేళ గంగూలీ ఓడిపోయి ఉంటే అతడు రోజంతా ఆస్ట్రేలియా జెర్సీ వేసుకోవాల్సి వచ్చేది.